b"\n_START_ARTICLE_\nServidor web\n_START_SECTION_\nFuncionalitat comuna\n_START_PARAGRAPH_\nEncara que els diversos programes servidors web difereixen en els detalls, tots comparteixen unes funcionalitats b\xc3\xa0siques._NEWLINE_Tots els servidors web accepten requeriments HTTP des de la xarxa, i proveeixen respostes HTTP al client que ha fet el requeriment. Aquestes respostes t\xc3\xadpicament consisteixen d'un document HTML, per\xc3\xb2 tamb\xc3\xa9 poden ser simples fitxers de text, o altres tipus de documents._NEWLINE_Normalment els servidors web tamb\xc3\xa9 poden enregistrar informaci\xc3\xb3 sobre la seva utilitzaci\xc3\xb3 en un fitxer de bit\xc3\xa0cora, tamb\xc3\xa9 conegut com a fitxer de registre, aix\xc3\xb2 permet al webmestre recol\xc2\xb7lectar estad\xc3\xadstiques fent servir programes analitzadors d'aquest tipus de fitxers.\n_START_SECTION_\nOrigen del contingut retornat\n_START_PARAGRAPH_\nL'origen del contingut enviat pel servidor s'anomena est\xc3\xa0tic si prov\xc3\xa9 d'un fitxer inform\xc3\xa0tic ja existent o din\xc3\xa0mic si ha estat generat per altres programes o per guions executats pel servidor web._NEWLINE_Servir contingut est\xc3\xa0tic \xc3\xa9s normalment molt m\xc3\xa9s r\xc3\xa0pid que servir contingut din\xc3\xa0mic.\n_START_SECTION_\nTraducci\xc3\xb3 de camins\n_START_PARAGRAPH_\nEls servidors web normalment tradueixen la part del cam\xc3\xad d'un URL al sistema de fitxers local. El cam\xc3\xad de l'URL especificat pel client \xc3\xa9s relatiu al directori arrel del servidor web._NEWLINE_Considerant el seg\xc3\xbcent URL de la manera que seria requerit per un client:_NEWLINE__NEWLINE_{{format ref}} http://www.exemple.cat/cam\xc3\xad/fitxer.html_NEWLINE_El navegador web d'aquest client traduir\xc3\xa0 aix\xc3\xb2 com una connexi\xc3\xb3 a www.exemple.cat amb el seg\xc3\xbcent requeriment HTTP 1.1:_NEWLINE__NEWLINE_GET /cam\xc3\xad/fitxer.html HTTP/1.1_NEWLINE_Host: www.exemple.cat_NEWLINE_El servidor web de www.exemple.cat afegir\xc3\xa0 el cam\xc3\xad donat al cam\xc3\xad del seu directori arrel. Per exemple, en sistemes Unix, aquest directori arrel \xc3\xa9s normalment /var/www/htdocs. El resultat \xc3\xa9s el fitxer del sistema de fitxers local:_NEWLINE__NEWLINE_/var/www/htdocs/cam\xc3\xad/fitxer.html_NEWLINE_Llavors el servidor web llegir\xc3\xa0 aquest fitxer, si \xc3\xa9s que existeix, i enviar\xc3\xa0 una resposta al navegador web del client. Aquesta resposta descriur\xc3\xa0 el contingut del fitxer i contindr\xc3\xa0 el fitxer mateix.\n_START_SECTION_\nNota hist\xc3\xb2rica\n_START_PARAGRAPH_\nEl 1989 Tim Berners-Lee va proposar un nou projecte al CERN (European center for nuclear research), el lloc on treballava. L'objectiu del projecte era fer m\xc3\xa9s f\xc3\xa0cil l'intercanvi d'informaci\xc3\xb3 entre els cient\xc3\xadfics fent servir un sistema d'hipertext. Com a resultat de la implementaci\xc3\xb3 d'aquest projecte, Berners-Lee va escriure dos programes: un navegador anomenat WorldWideWeb i el primer servidor web, que s'executava en NeXTSTEP. Avui en dia aquesta m\xc3\xa0quina s'exhibeix al museu p\xc3\xbablic del CERN, Microcosm.\n_START_SECTION_\nEstad\xc3\xadstiques\n_START_PARAGRAPH_\nEls servidors web m\xc3\xa9s populars, s\xc3\xb3n seguits per l'enquesta Netcraft Web Server Survey._NEWLINE_El projecte de servidor HTTP Apache \xc3\xa9s un esfor\xc3\xa7 per desenvolupar i mantenir un servidor de codi obert per a sistemes operatius moderns, incloent UNIX i similars i Windows NT. L'objectiu d'aquest projecte \xc3\xa9s proveir un servidor segur, eficient i extensible que proveeixi serveis HTTP en concordan\xc3\xa7a amb els est\xc3\xa0ndards HTTP._NEWLINE_Apache ha sigut el servidor web m\xc3\xa9s popular d'Internet des de l'abril de 1996. En febrer del 2006 l'enquesta de Netcraft va trobar que el 68,01% dels llocs web d'Internet feien servir Apache, essent aix\xc3\xad m\xc3\xa9s utilitzat que tota la resta de servidors sumats. El servidor Apache \xc3\xa9s un projecte de l'Apache Software Foundation."